Li Shanlan

Matemàtich.
Li Shanlan a l'era nà dël 1811.

Dël 1845 a l'ha publicà tre lìber, anté ch'a l'ha studià d'antëgraj për mojen ëd serie.
Dël 1852 a l'ha tramudà a Shangai e a l'ha dëscoatà che la matemàtica ossidental a l'era motobin pì anans che cola an Cin-a.
Dal 1852 al 1859 a l'é dedicasse a la tradussion ëd lìber ëd matemàtica ossidentaj.
Na bon-a part ëd la terminologìa matemàtica moderna ant la lenga cinèisa e ëdcò an cola giaponèisa a l'é dovùa a soe tradussion an cinèis ëd la terminologìa ossidental.

Dël 1860 a l'ha arpijà soa arserca matemàtica e a l'é dedicasse a la combinatòria e peui a la teorìa dij nùmer.
Dël 1868 a l'é stàit nominà ansegnant ëd matemàtica ëd la neuva scòla fondà a Pechin dal goern cinèis, scòla che peui a sarà antëgrà ant la fondassion dl'Università ëd Pechin.

Li Shanlan a l'ha ëdcò componù dle poesìe patriòtiche contra j'anvasor anglèis durant la guèra ëd l'òpi.
A l'é mòrt dël 1882.

Shanlan, Li
Shanlan, Li